**Ministru kabineta noteikumu projekta “Grozījumi Ministru kabineta 2010. gada 7. septembra noteikumos Nr.827„Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2010. gada 7. septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”” (turpmāk – noteikumu projekts) mērķis ir nodrošināt, saistībā ar vienoto nodokļu kontu, “Ziņojuma par valsts sociālās apdrošināšanas obligātajām iemaksām (turpmāk – VSAOI) no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī” (turpmāk – darba devēja ziņojums) un “Ziņojuma par pašnodarbinātā vai iekšzemes darba ņēmēja pie darba devēja – ārvalstnieka, vai ārvalstu darba ņēmēja pie darba devēja – ārvalstnieka VSAOI” (turpmāk – pašnodarbinātā ziņojums) iesniegšanu un VSAOI veikšanu. Kā arī citus tehniskus un redakcionālus precizējumus.  Noteikumu projektā noteikts, ka grozījumi Ministru kabineta 2010. gada 7. septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” (turpmāk - noteikumi Nr.827) par normām, kas saistītas ar vienoto nodokļu kontu, stāsies spēkā 2021. gada 1. janvārī, savukārt pārējās normās - vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Saeimā 2018. gada 25. oktobrī pieņemtais likums “Grozījumi likumā “Par valsts sociālo apdrošināšanu””, 2019.gada 23.maijā pieņemtais likums “Grozījumi likumā “Par iedzīvotāju ienākuma nodokli””.   2. 2018. gada 15. februārī Saeimā pieņemtais likums “Grozījumi Valsts pārvaldes iestāžu nodarīto zaudējumu atlīdzināšanas likumā”.  2017. gada 30. novembrī Saeimā pieņemtais Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums.  2018. gada 25. oktobrī pieņemtais likums “Grozījumi likumā “Par valsts sociālo apdrošināšanu””.  3. 2018. gada 31. maijā pieņemtais likums “Grozījumi Maksātnespējas likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2018. gada 25. oktobrī Saeimā pieņemtais likums “Grozījumi likumā “Par valsts sociālo apdrošināšanu”” paredz no 2021. gada 1. janvāra darba devēja ziņojuma un pašnodarbinātā ziņojuma iesniegšanai jaunus datumus, kā arī paredz vienotu datumu, līdz kuram jāveic VSAOI vienotajā nodokļu kontā.  2019. gada 23. maijā pieņemtais likums “Grozījumi likumā “Par iedzīvotāju ienākuma nodokli”” nosaka vienotu iedzīvotāju ienākuma nodokļa ieskaitīšanas datumu vienotajā nodokļu kontā.  Šobrīd noteikumi Nr.827 nosaka pienākumu Valsts ieņēmumu dienestam, reģistrējot darba devēju, pašnodarbināto, iekšzemes darba ņēmēju pie darba devēja – ārvalstnieka un ārvalstu darba ņēmēju pie darba devēja – ārvalstnieka, izsniegt paziņojumu par obligāto iemaksu veikšanas datumu. Tā kā, sākot no 2021. gada, visiem nodokļa maksātājiem ir noteikts vienots VSAOI veikšanas datums, jāprecizē noteikumi Nr.827.  Saskaņā ar likuma “Par iedzīvotāju ienākuma nodokli” 17. panta piektajā daļā (redakcijā, kas stājas spēkā no 2021. gada 1. janvāra) noteikto, algas nodoklis iemaksājams vienotajā nodokļu kontā līdz ienākuma izmaksas mēneša 23. datumam vai minētā likuma noteiktajos gadījumos, līdz ienākuma izmaksas mēnesim sekojošā mēneša 23. datumam. Atbilstoši likuma “Par valsts sociālo apdrošināšanu” 23. panta pirmajā daļā (redakcijā, kas stājas spēkā no 2021. gada 1. janvāra) noteiktajam, darba devējam ir pienākums reizi mēnesī līdz pārskata mēnesim sekojošā mēneša 17. datumam iesniegt Valsts ieņēmumu dienestam ziņojumu par VSAOI objektu un VSAOI no darba ņēmēju darba ienākumiem pārskata mēnesī Ministru kabineta noteiktajā kārtībā.  No minētā izriet, ka arī turpmāk darba devējs sniegs Valsts ieņēmumu dienestam darba devēja ziņojumu par iepriekšējā mēnesī aprēķināto ienākumu un VSAOI līdz tam sekojošā mēneša noteiktajam datumam, savukārt iedzīvotāju ienākuma nodoklis, kas tiks deklarēts šajā pat darba devēja ziņojumā, tiks iemaksāts vienotajā nodokļu kontā mēnesī, kurā darba devēja ziņojums tiek iesniegts.  *Piemēram, darba devējs izmaksās darba algu par 2021. gada martu 2021. gada 25. aprīlī. Darba devējam jāaprēķina 2021. gada marta darba alga, VSAOI un iedzīvotāju ienākuma nodoklis, kā arī jāiesniedz darba devēja ziņojums, norādot aprēķināto VSAOI un iedzīvotāju ienākuma nodokli līdz 2021. gada 17. aprīlim. VSAOI un iedzīvotāju ienākuma nodoklis jāiemaksā vienotajā nodokļu kontā līdz 2021. gada 23. aprīlim.*  Savukārt šobrīd, atbilstoši noteikumu Nr.827 noteiktajai kārtībai, par pārskata mēnesi iesniedzamajā darba devēja ziņojumā darba devējs norāda pārskata mēnesī ieturēto iedzīvotāju ienākumu nodokli. Tādējādi šobrīd esošā darba devēja ziņojuma aizpildīšanas kārtība neatbilst plānotajām izmaiņām, sākot no 2021. gada 1. janvāra. Līdz ar to ir jāprecizē noteikumi Nr.827.  Ņemot vērā to, ka, mainoties likuma “Par iedzīvotāju ienākuma nodokli” 17. panta piektā daļā (redakcijā, kas stājas spēkā no 2021. gada 1. janvāra) noteiktajai iedzīvotāju ienākuma nodokļa maksāšanas kārtībai, darba devējam nav nepieciešams, iesniedzot darba devēja ziņojumu, informēt par darba ienākumu izmaksas datumu, ir samazināms nepieciešamās informācijas apjoms Noteikumu Nr.827 3. pielikumā.  Noteikumu projekts paredz papildināt noteikumus Nr.827 ar 43.6punktu, kas skaidro, kā darba devējs aizpilda darba devēja ziņojumu par 2020. gada decembri un deklarē iedzīvotāju ienākuma nodokli no 2021. gada janvārī izmaksājamajiem ienākumiem.  *1. piemērs.*  *Darba devējs 2020. gada 11. decembrī izmaksā algu par 2020. gada novembri, savukārt algu par decembri izmaksā 2021. gada 8. janvārī.*  *Darba devējs līdz 2021. gada 17. janvārim iesniedz darba devēja ziņojumu par 2020. gada decembri (redakcijā, kas spēkā līdz 2020. gada 31. decembrim), norāda darba ņēmējus atbilstoši to apdrošināšanas veidiem, kuriem darba alga izmaksāta 2020. gada 11. decembrī, aizpildot darba ienākumu izmaksas datumu (11. decembris), 8. ailē norādot 2020. gada decembrī ieturēto iedzīvotāju ienākuma nodokli. Vienlaikus darba devēja ziņojuma par 2020. gada decembri sarakstā par personām, kuras nav obligāti sociāli apdrošināmas aizpilda 1., 2., 3. un 8. aili, 8. ailē norādot ieturēto iedzīvotāju ienākuma nodokli no darba ņēmējiem 2021. gada 8. janvārī izmaksātās darba algas.*  *2. piemērs.*  *Darba devējs izmaksā darba algu par 2020. gada novembri 2020. gada 15.decembrī, bet darba algu par 2020.gada decembri 2021. gada 5. janvārī, darbinieku starpā ir arī darbinieks, kas nav obligāti sociāli apdrošināms Latvijā. Darba devējs līdz 2021. gada 17. janvārim iesniedz darba devēja ziņojumu par 2020. gada decembri (redakcijā, kas spēkā līdz 2020. gada 31. decembrim) par darba ņēmējiem, kuri ir apdrošināmi atbilstoši visiem valsts sociālās apdrošināšanas veidiem, norāda visus darba ņēmējus, kuriem darba alga izmaksāta 2020. gada 15. decembrī, aizpildot darba ienākumu izmaksas datumu (15. decembris), 8. ailē norādot 2020. gada decembrī ieturēto iedzīvotāju ienākuma nodokli. Atsevišķi darba devēja ziņojumā par 2020. gada decembri sarakstā par personām, kuras nav obligāti sociāli apdrošināmas aizpilda 1., 2., 3. un 8. aili, 8. ailē norādot ieturēto iedzīvotāju ienākuma nodokli no darba ņēmējiem 2021. gada 5. janvārī izmaksātās darba algas, tai skaitā darbinieku, kurš nav obligāti sociāli apdrošināms Latvijā, kā arī minēta darba devēja ziņojumā atsevišķā rindā norāda no darbinieka, kurš nav obligāti sociāli apdrošināms, ienākuma par novembri ieturēto decembrī maksājamo iedzīvotāju ienākuma nodokli, atkārtoti aizpildot 1., 2., 3. un 8. aili.*  Saistībā ar noteikumu projektā paredzamajām izmaiņām noteikumos Nr.827 tiks pilnveidots esošais pakalpojums [“Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī”](https://www.latvija.lv/lv/PPK/dzives-situacija/apakssituacija/p900/ProcesaApraksts), kas ir pieejams neklātienē – elektroniski, izmantojot VID Elektroniskās deklarēšanas sistēmu (EDS), mainot iesniedzamā dokumenta veidlapu, kā arī pakalpojuma nosaukumu uz “Darba devēja ziņojums”. Vienlaikus mainīsies vēl divu esošo pakalpojumu nosaukumi, kas arī ir pieejami elektroniski EDS: pakalpojums [“Ziņojums par pašnodarbinātā vai darba ņēmēja pie ārvalstu darba devēja valsts sociālās apdrošināšanas obligātajām iemaksām”](https://www.latvija.lv/lv/PPK/dzives-situacija/apakssituacija/p901/ProcesaApraksts) uz “Pašnodarbinātā vai darba ņēmēja ziņojums”; pakalpojums [“Ziņojums par sezonas laukstrādnieku ienākuma nodokļa maksātāju darba ienākumiem, iedzīvotāju ienākuma nodokli un valsts sociālās apdrošināšanas obligātajām iemaksām”](https://www.latvija.lv/lv/PPK/dzives-situacija/apakssituacija/p3995/ProcesaApraksts) uz “Sezonas laukstrādnieku ienākuma nodokļa maksātāju ziņojums”. Pēc noteikumu projekta spēkā stāšanās Valsts ieņēmumu dienests nodrošinās informācijas un veidlapas aktualizāciju valsts pārvaldes pakalpojumu portālā.  2. Noteikumu Nr.827 IV1 nodaļa nosaka VSAOI un darba devēja ziņojuma iesniegšanas kārtību, ja VSAOI izmaksā Finanšu ministrija saskaņā ar Valsts pārvaldes iestāžu nodarīto zaudējumu atlīdzināšanas likumu.  2018. gada 15. februārī Saeimā pieņemts likums “Grozījumi Valsts pārvaldes iestāžu nodarīto zaudējumu atlīdzināšanas likumā”, kas nosaka, ka lēmējiestāde izmaksā personai zaudējumu atlīdzību, kas sastāv no nesaņemtās darba samaksas.  Ievērojot iepriekš minēto, ir jāveic grozījumi noteikumos Nr.827, nosakot, ka darba devēja ziņojumu un VSAOI veic lēmējiestāde.  Ar lēmējiestādi saprotamas Valsts pārvaldes iestāžu nodarīto zaudējumu atlīdzināšanas likumā noteiktās lēmējiestādes.  Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums nosaka, ja fiziskajai personai radīto zaudējumu veido nesaņemtā darba samaksa, zaudējuma apmērā ietver arī nomaksājamā iedzīvotāju ienākuma nodokļa summu un VSAOI darba ņēmēja daļu.  Iepriekš minētā likuma 25. panta ceturtā daļa nosaka, ka izpildiestāde paziņo Valsts sociālās apdrošināšanas aģentūrai laikposmu, kas ieskaitāms fiziskās personas kopējā apdrošināšanas (darba) stāžā, un institūcijai, kas aprēķina fiziskās personas izdienas stāžu, — laikposmu, kas ieskaitāms izdienas stāžā.  Ar izpildiestādi saprotami Kriminālprocesā un administratīvo pārkāpumu lietvedībā nodarītā kaitējuma atlīdzināšanas likuma 24. panta subjekti.  2018. gada 25. oktobrī pieņemtais likums “Grozījumi likumā “Par valsts sociālo apdrošināšanu”” tostarp nosaka kārtību, kādā darba devējs, Valsts ieņēmumu dienests un maksātnespējas procesa administrators precizē darba ņēmēja darba ienākumus un VSAOI, un kārtību, kādā aprēķina un veic VSAOI par personām, kurām atbilstoši [Valsts pārvaldes iestāžu nodarīto zaudējumu atlīdzināšanas likumam](https://likumi.lv/ta/id/110746-valsts-parvaldes-iestazu-nodarito-zaudejumu-atlidzinasanas-likums) un [Kriminālprocesā un administratīvo pārkāpumu lietvedībā nodarītā kaitējuma atlīdzināšanas likumam](https://likumi.lv/ta/id/295926-kriminalprocesa-un-administrativo-parkapumu-lietvediba-nodarita-kaitejuma-atlidzinasanas-likums) atlīdzināti darba ienākumi, kā arī iesniedz ziņojumus par VSAOI, nosaka Ministru kabinets (20.¹ panta ceturtā daļa).  Tā kā no 2021. gada 1. janvāra sāk darboties vienotais nodokļu konts un to, ka informācija par VSAOI un sociāli apdrošinātām personām tiek saņemta no VID, nepieciešams noteikt noteikumos nr.827, ka lēmējiestāde, izmaksājot fiziskajai personai zaudējuma atlīdzību par nesaņemto darba samaksu, iesniedz darba devēja ziņojumu, tādejādi personai varēs reģistrēt gan VSAOI, gan VSAOI objektu.  3. 2018. gada 31. maijā Saeimā tika pieņemts likums “Grozījumi Maksātnespējas likumā”, saskaņā ar kuru no 2018. gada 1. jūlija Maksātnespējas administrācijas nosaukums tiek mainīts uz Maksātnespējas kontroles dienestu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra un Valsts ieņēmumu dienests. |
| 4. | Cita informācija | 1. piemērs  Ja darba devējs izmaksā algu par 2021. gada jūliju līdz 2021. gada 7. augustam, tad darba devējs līdz 2021. gada 17. augustam iesniedz darba devēja ziņojumu. 2021. gada jūlija darba devēja ziņojuma 4. ailē norāda par jūliju aprēķināto darba ienākumu, 5. ailē - no 4. ailē norādītā ienākuma VSAOI un 8. ailē norāda ieturēto iedzīvotāju ienākuma nodokli no izmaksātajiem darba ienākumiem.  2. piemērs  Ja darba devējs izmaksā algu par 2021. gada septembri līdz 2021. gada 24. oktobrim, tad darba devējs līdz 2021. gada 17. oktobrim  iesniedz darba devēja ziņojumu. 2021. gada septembra darba devēja ziņojuma 4. ailē norāda par septembri aprēķināto darba ienākumu, 5. ailē - no 4.ailē norādītā ienākuma VSAOI un 8. ailē norāda aprēķināto iedzīvotāju ienākuma nodokli no septembra darba ienākumiem, kas tiks  izmaksāti 24. oktobrī.  3. piemērs  Ja darba devējs izmaksā algu par 2021. gada maiju pēdējā darba dienā 2021. gada 31. maijā, tad darba devējs līdz 2021. gada 17. jūnijam iesniedz darba devēja ziņojumu. 2021. gada maija darba devēja ziņojuma 4. ailē norāda par maiju aprēķināto darba ienākumu, 5. ailē - no 4.ailē norādītā ienākuma VSAOI un 8. ailē norāda ieturēto iedzīvotāju ienākuma nodokli no maija darba ienākumiem, kas izmaksāti 31. maijā.  4. piemērs  Darba devējs izmaksā algu par 2021. gada decembri līdz 2022. gada 15. janvārim un pārtrauc darba tiesiskās attiecības ar darba ņēmēju 2022. gada 25. janvārī, izmaksājot ienākumu par janvāri. Darba devējs līdz 2022. gada 17. janvārim iesniedz darba devēja ziņojumu.  2021. gada decembra darba devēja ziņojuma 4. ailē norāda par decembri aprēķināto darba ienākumu, 5. ailē - no 4.ailē norādītā ienākuma VSAOI un 8. ailē norāda ieturēto iedzīvotāju ienākuma nodokli no decembra darba ienākumiem, kas izmaksāti 15. janvārī.  Savukārt par janvāra ienākumu darba devējs līdz 2022. gada 17. februārim iesniedz darba devēja ziņojumu. 2022. gada janvāra darba devēja ziņojuma 4. ailē par janvāri aprēķināto darba ienākumu, 5. ailē - no 4. ailē norādītā ienākuma VSAOI un 8. ailē norāda ieturēto iedzīvotāju ienākuma nodokli no janvāra darba ienākumiem, kas izmaksāti 25. janvārī.  5. piemērs  Darba devējs izmaksā algu par 2021. gada augustu līdz 2021. gada 5. septembrim un pārtrauc darba tiesiskās attiecības ar darba ņēmēju 2021. gada 15. septembrī, izmaksājot ienākumu par septembri. Darba devējs līdz 2021. gada 17. septembrim iesniedz darba devēja ziņojumu. 2021. gada augusta darba devēja ziņojuma 4. ailē norāda par augustu aprēķināto darba ienākumu, 5. ailē - no 4. ailē norādītā ienākuma VSAOI un 8. ailē norāda ieturēto iedzīvotāju ienākuma nodokli no augusta un septembra darba ienākumiem, kas izmaksāti 5.un 15. septembrī.  Savukārt par septembra ienākumu darba devējs līdz 2021. gada 17. oktobrim  iesniedz darba devēja ziņojumu. 2021. gada septembra darba devēja ziņojuma 4. ailē norāda par septembri aprēķināto darba ienākumu, 5. ailē no 4. ailē norādītā ienākuma VSAOI.  6. piemērs  2021. gada 15. decembrī darba devējs saskaņā ar tiesas spriedumu aprēķināja algu par 2020. gada maiju un izmaksāja to 2021. gada 30. decembrī. Darba devējs līdz 2021. gada 17. decembrim iesniedz darba devēja ziņojumu. Darba devējs 2021. gada novembra darba devēja ziņojuma 8. ailē norāda aprēķināto iedzīvotāju ienākuma nodokli no 2020. gada maija darba ienākumiem, kas tiks izmaksāti 2021. gada 30. decembrī.  2020. gada maija darba devēja ziņojumā 4. ailē norāda par maiju aprēķināto darba ienākumu, 5. ailē no 4. ailē norādītā ienākuma VSAOI, 8. ailē norāda nulli un 10. ailē norāda 2021. gada 23. decembri.  7. piemērs  2021. gada 20. decembrī darba devējs saskaņā ar tiesas spriedumu aprēķināja algu par 2020. gada maiju un izmaksāja to 2021. gada 30. decembrī. Darba devējs līdz 2021. gada 17. decembrim bija iesniedzis 2021. gada novembra darba devēja ziņojumu. 2021. gada 20. decembrī darba devējs precizē 2021. gada novembra darba devēja ziņojuma 8. aili un norāda tajā aprēķināto iedzīvotāju ienākuma nodokli no 2020. gada maija darba ienākumiem, kas tiks izmaksāti 2021. gada 30. decembrī.  2021. gada 20. decembrī darba devējs iesniedz 2020. gada maija darba devēja ziņojuma precizējumu -  4. ailē norāda par maiju aprēķināto darba ienākumu, 5. ailē - no 4. ailē norādītā ienākuma VSAOI, 8. ailē norāda nulli un 10. ailē norāda 2021. gada 23. decembri. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Darba devēji (Labklājības ministrijas rīcībā nav informācija par darba devēju skaitu), pašnodarbinātie (70,54 tūkst.), iekšzemes darba ņēmēji pie darba devēja – ārvalstnieka (207 cilvēki) un ārvalstu darba ņēmēji pie darba devēja – ārvalstnieka (6 cilvēki) (informācija par visu 2019. gadu).  2. Lēmējiestādes un izpildiestādes, kuras izmaksā personai zaudējumu atlīdzību, kas sastāv no nesaņemtās darba samaksas (mērķgrupas lielumu skatīt 2018. gada 15. februārī Saeimā pieņemtā likuma “Grozījumi Valsts pārvaldes iestāžu nodarīto zaudējumu atlīdzināšanas likumā” un 2017. gada 30. novembrī Saeimā pieņemtā Kriminālprocesā un administratīvo pārkāpumu lietvedībā nodarītā kaitējuma atlīdzināšanas likuma sākotnējās ietekmes novērtējuma ziņojumā (anotācijā). |
| 2. | Tiesiskā regulējuma ietekme uz tautsaimniecību un administratīvo slogu | Termiņus, kādos ir jāiesniedz darba devēja ziņojumi un  pašnodarbināto, iekšzemes darba ņēmēju pie darba devēja – ārvalstnieka un ārvalstu darba ņēmēju pie darba devēja – ārvalstnieka ziņojumi un termiņi, kādos veicamas VSAOI, nosaka likums “Par valsts sociālo apdrošināšanu”. Noteikumu projekts paredz samazināt sniedzamās informācijas apjomu, kā arī nodrošinās, ka Valsts ieņēmumu dienesta rīcībā tiek iesniegta visa informācija saistībā ar personai izmaksājamo nesaņemto darba samaksu, ko izmaksā lēmējiestāde un izpildiestāde. Noteikumu projekts paredz, ka lēmējiestāde un izpildiestāde par personai izmaksāto nesaņemto darba samaksu informāciju ietvers darba devēja ziņojumā. Tā kā darba devēja ziņojumā ietvertā informācija no Valsts ieņēmumu dienesta tiek nodota Valsts sociālās apdrošināšanas aģentūrai, tad lēmējiestādei nebūs jāiesniedz tā arī Valsts sociālās apdrošināšanas aģentūrai. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | | | |
| Rādītāji | 2020 | | Turpmākie trīs gadi (*euro*) | | | | | |
| 2021 | | 2022 | | 2023 | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 0 | 0 | 0 | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 0 | 22 015 | 0 | 0 | 0 | 0 | 0 | |
| 2.1. valsts pamatbudžets | 0 | 22 015 | 0 | 0 | 0 | 0 | 0 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | - 22 015 | 0 | 0 | 0 | 0 | 0 | |
| 3.1. valsts pamatbudžets | 0 | - 22 015 | 0 | 0 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +22 015 | 0 | 0 | 0 | 0 | 0 | |
| 5. Precizēta finansiālā ietekme | X | 0 | X | 0 | X | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai Valsts ieņēmumu dienesta informācijas sistēmās 2020. gadā ir nepieciešams finansējums 22 015 EUR apmērā, tai skaitā:   * Elektroniskās deklarēšanas sistēmā (EDS) – 7 041 EUR; * Nodokļu informācijas sistēmā (NIS) – 14 974 EUR. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. | | | | | | | |
| 8. Cita informācija | 2020. gadā nepieciešamo izmaiņu veikšanai Valsts ieņēmumu dienesta informācijas sistēmās nepieciešamais finansējums 22 015 EUR apmērā tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ievietota Labklājības ministrijas tīmekļa vietnē <http://www.lm.gov.lv> sabiedriskajai apspriešanai 2019. gada 25. oktobrī, kā arī Ministru kabineta tīmekļa vietnē sadaļā “Sabiedrības līdzdalība” 2019. gada 28. oktobrī, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1.apakšpunktam sabiedrībai tiek dota iespēja rakstiski sniegt viedokli par projektu tā saskaņošanas stadijā. |
| 3. | Sabiedrības līdzdalības rezultāti | Par noteikumu projektu tika saņemts viens priekšlikums, ka pašnodarbinātais brīvprātīgi, nevis obligāti, no ienākumiem veiktu VSAOI. Priekšlikums tika izvērtēts un netika atbalstīts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sociālās apdrošināšanas aģentūra, Valsts ieņēmumu dienests un lēmējinstitūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.  Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.  Noteikumu projekts tiks īstenots esošo cilvēkresursu ietvaros. |
| 3. | Cita informācija | Nav |

Labklājības ministre R.Petraviča

Dreimane 67012562

[Airina.Dreimane@lm.gov.lv](mailto:Airina.Dreimane@lm.gov.lv)